als_Latn dik_Latn bos_Latn
Përplasja me arme mes dy grupeve te rinjsh ka shkaktuar nje masakër te vërtete ne Tirane. Nga shkëmbimi i zjarrit ne një lokal nate ne Rrugën e Elbasanit, pranë Gjuhëve te Huaja, kane mbetur te vrare katër persona, ndërsa shume klientë qe ndodheshin aty kane mbetur te terrorizuar nga te shtënat. Gjithçka ka nisur rreth orës 3:30 te mëngjesit, duke u gdhire e marta. Dy grupe te rinjsh qe kane qene brenda ne lokal janë konfliktuar sipas policisë, për motive banale. Sherri mes tyre ka degjeneruar me shpejtësi. Dy prej te rinjve mes te cilëve edhe autori i dyshuar Kostandin Xhuvani, janë larguar nga lokali për t’u kthyer pas 30 minutash te armatosur. Dyshohet se ata kane qëlluar mbi dy personat e tjerë me te cilët u konfliktuan ne lokal. Ne vetëm pak minuta nga te shtënat kane humbur jetën Edison Jaho, 36 vjeç, Enea Xhaji 38 vjeç, Arber Demiraj 19 vjeç, është djali i ish-prokurorit te Apelit Skënder Demiraj si dhe shtetasi italian Xhiampaolo Azzola, 53 vjeç. Pozicioni i këtij te fundit ne ngjarje, qe humbi jetën gjate transportit ne spitalin ushtarak, ende nuk është sqaruar përfundimisht. Krismat e armeve ndërkohe kane vene ne panik edhe banoret e pallatit ne katin e pare te te cilit ndodhej lokali. Ata se bashku me një ish-punonjës policie, i punësuar si roje ne lokal, kane njoftuar te parët sallën operative. Ne pak minuta, patrullat kanë rrethuar vendin si dhe ka bere te mundur arrestimin e autoreve te dyshuar. Kostandin Xhuvani, 25 vjeç u kap rreth 70 metra larg vendit te ngjarjes. Djali i deputetes se PS Luiza Xhvani, ishte me pistolete ne dorë dhe i bëri rezistencë policisë. Autori i dytë Erald Sina 24 vjeç i cili u prangos ne vendin e ngjarjes, ndërsa i treti, Albano Ballcaj 19 vjeç u kap duke tentuar te fshihej ne afërsi te Fakultetit Ekonomik. Policia sekuestroi gjithashtu ne vendngjarje dy pistoleta, tre gëzhoja fishekësh si dhe dy makina tip “Benz”. Deri tani mësohet se ekzekutori i te paktën dy viktimave te ketë qene Konstandin Xhuvani, por deri tani, ai nuk ka pranuar te japë shpjegime ne lidhje me ngjarjen. Ndërsa qe prej orëve te para te ditës, te gjithë personat qe janë ndodhur ne lokal janë mbajtur ne drejtorinë e policisë ku kane dhëne shpjegime si dhe kane identifikuar autoret. Aktualisht, grupi hetimor me tre prokurore po punon per te zbardhur plotësisht dinamiken e krimit qe shokoi mbare opinionin. Burime te policisë bëjnë te ditur se pas konfliktit, vrasjet kane qene te llogaritura, pasi te paktën nje prej viktimave ka marre një plumb te koke. Mes protagonisteve te ngjarjes spikat emri i Kostandin Xhivanit, djalit te aktores dhe deputetes se PS Luiza Xhuvani. Tre vjet me pare, ai u akuzua për vrasjen me plumb ne koke te shokut te tij Alfred Musabelliu. Pasi qëndroi i fshehur për tre muaj, i riu është dorëzuar ne polici dhe me pas u dënua nga Gjykata e Tiranës me vetëm 2 vjet burg.
als_Latn